Notum sit omnibus, quibus hæc scire convenit, quoniam ego Hugo li Abandonez dedi Deo et sanctis apostolis Petro et Paulo de Cluniaco hereditatem quam habebam ex parte patris et omnia quæ ipse pater meus et ego calumpniabamur in potestate de Blanou, terras, servos et ancillas, et francos, et quicquid calumpniabamur dedi in manu domni Hugonis abbatis, et domni Josceranni prioris, et domni Artaldi, decani de Lordono, deinde juravi manu mea et mei juraverunt et laudaverunt, quorum nomina hæc sunt: Gislebertus de Seczei, Johannes filius ejus, Petrus clericus filius ejus, Landricus filius ejus, Petrus prepositus Arsmala, Bernardus filius ejus, Gislebertus de Martile, Rotbertus de Prails. Hujus doni et hujus juramenti testes sunt Joscerannus de Jhopire, Landricus Grossus, Engelbertus de Curtevahc. Et ego Hugo li Abandenez in fine meo dedi de alodio meo, quod est ad Praichis et ad Chescei, dotalicium matris meæ post excessum ejusdem mee matris, quæ adhuc vivebat. Hoc donum feci in manu domni Artaldi, decani de Lurdon, ad Turniz, ubi post hæc defunctus sum. Qui ex his aliqua calumpniari voluerit, anathema sit; fiat, fiat.